Nygård (Laksevåg)

Nygård er et boligområde i Laksevåg bydel i Bergen, i dalføret mellom Damsgårdsfjellet i øst og Lyderhorn i vest. I sør ligger Lyngbø, i vest Gravdal, i nord Byfjorden, og i nordøst Kringsjå. Områdene i dette dalføret kalles ofte samlet for Ytre Laksevåg. Lyderhornsveien og Lyngbøveien er hovedveiene i området.

På Nygård er det mest boligområder med blandet bebyggelse. Her ligger også Nygård kirke og kirkegård, og Nygårdslien skole.

Nygård omfattes av grunnkretsene Nygårdsvik og Nygårdslien, med til sammen 2 060 innbyggere 1. januar 2014 og et samlet areal på 0,83 km², hvorav 0,02 km² er ferskvann.

Laksevåg